ddrg/super_eurlex huggingface dataset:
DA Den Europæiske Unions Tidende C 24/7

Domstolens dom (Anden Afdeling) af 10. december 2009 — Umweltanwalt von Kärnten mod Kärntner Landesregierung (anmodning om præjudiciel afgørelse fra Umweltsenat — Østrig)

(Sag C-205/08) (1)

(Præjudiciel forelæggelse - artikel 234 EF - begrebet »national ret« - formaliteten - direktiv 85/337/EØF - vurdering af indvirkningen på miljøet - anlæg af stærkstrømsluftledninger - længde på over 15 km - grænseoverskridende anlæg - grænseoverskridende ledning - samlet længde over grænseværdien - ledningen hovedsageligt placeret på nabomedlemsstatens område - længden af det nationale afsnit under grænseværdien)

2010/C 24/10

Processprog: tysk

Den forelæggende ret

Umweltsenat

Parter i hovedsagen

Sagsøger: Umweltanwalt von Kärnten

Sagsøgt: Kärntner Landesregierung

Sagens genstand

Anmodning om præjudiciel afgørelse — Umweltsenat — fortolkning af Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40), som ændret ved Rådets direktiv 97/11/EF af 3. marts 1977 om ændring af direktiv 85/337/EØF om vurdering af visse offentlige og private projekters indvirkning på miljøet (EFT L 73, s. 5) samt ved Europa-Parlamentets og Rådets direktiv 2003/35/EF af 26. maj 2003 om mulighed for offentlig deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF og 96/61/EF (EFT L 156, s. 17) for så vidt angår offentlig deltagelse og adgang til klage og domstolsprøvelse — vurdering af indvirkningerne på miljøet i forbindelse med anlæg af stærkstrømsluftledninger med en længde på mere end 15 kilometer — den relevante længde i forbindelse med anlæg over landegrænser — ledningsprojekt med en samlet længde, som overstiger grænseværdien, men hvor kun en strækning på 7,4 km ligger på det nationale område, og resten ligger i nabomedlemsstatens område

Konklusion

Artikel 2, stk. 1, og artikel 4, stk. 1, i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv 2003/35/EF af 26. maj 2003, skal fortolkes således, at de kompetente myndigheder i en medlemsstat skal underkaste et projekt som omhandlet i punkt 20 i bilag I til dette direktiv — såsom anlæg af stærkstrømsluftledninger med en spænding på mindst 220 kV og en længde på over 15 km — proceduren for vurdering af indvirkningen på miljøet, uanset at dette projekt er grænseoverskridende, og alene en del på under 15 km befinder sig på denne medlemsstats område.

(1) EUT C 209 af 15.8.2008.
DA Den Europæiske Unions Tidende C 24/14

Domstolens dom (Sjette Afdeling) af 3. december 2009 — Europa-Kommissionen mod Kongeriget Belgien

(Sag C-475/08) (1)

(Traktatbrud - direktiv 2003/55/EF - det indre marked for naturgas - endelig udpegning af systemoperatører - beslutning om fritagelse af nye store gasanlæg fra anvendelsesområdet for visse af dette direktivs bestemmelser - forpligtelser til information, høring og underretning)

2010/C 24/22

Processprog: fransk

Parter

Sagsøger: Europa-Kommissionen (ved M. Patakia og B. Schima, som befuldmægtigede)

Sagsøgt: Kongeriget Belgien (ved C. Pochet, som befuldmægtiget, avocats J. Scalais og O. Vanhulst)

Sagens genstand

Traktatbrud — manglende vedtagelse af alle de bestemmelser, der er nødvendige for at efterkomme artikel 7, 11, 18 sammenholdt med artikel 25, stk. 2 og artikel 22, stk. 3, litra d) og e), samt artikel 4 i Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas og om ophævelse af direktiv 98/30/EF (EUT L 176, s. 57) — manglende udpegelse af systemoperatører for transport og oplagring af gas og for terminaler til flydende naturgas — manglende forpligtelse til at offentliggøre beslutning om fritagelse af nye store gasanlæg fra direktivets anvendelsesområde — manglende forpligtelse om samråd med andre berørte medlemsstater eller regulerende myndigheder i tilfælde af sammenkobling af deres infrastruktur

Konklusion

1) Kongeriget Belgien har tilsidesat sine forpligtelser i henhold til Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas og om ophævelse af direktiv 98/30/EF, da det ikke har foretaget en endelig udpegning af systemoperatører for naturgastransport, oplagring af gas og LNG-terminaler i henhold til direktivets artikel 7, og da det ikke har gennemført direktivets artikel 22, stk. 3, litra d) og e), samt artikel 22, stk. 4.

2) Kongeriget Belgien betaler sagens omkostninger.

(1) EUT C 32 af 7.2.2009.
2)

Artikel 39 EF skal fortolkes således, at den ikke som sådan påbyder, at en medlemsstats myndigheder ved undersøgelsen af en anmodning fra en statsborger i en anden medlemsstat om at få adgang til en praktik, der — ligesom den forberedende praktik — er en forudsætning for senere udøvelse af de regulerede juridiske erhverv i Tyskland, inden for rammerne af den ligeværdighedsbedømmelse, der skal foretages i medfør af fællesskabsretten, skal stille lavere krav til kandidatens juridiske kundskaber end dem, der attesteres ved den kvalifikation, der i denne medlemsstat kræves for at kunne få adgang til denne praktik. Det skal imidlertid præciseres, dels at denne artikel ikke er til hinder for en lempelse af kravene, dels at det er vigtigt, at muligheden for delvis gensidig anerkendelse af kundskaber, som den pågældende har godtgjort, ikke blot forbliver fiktiv i praksis, hvilket det tilkommer den forelæggende ret at efterprøve.
DA Den Europæiske Unions Tidende C 24/8

Domstolens dom (Anden Afdeling) af 19. november 2009 — Kemikalieinspektionen mod Nordiska Dental AB (anmodning om præjudiciel afgørelse fra Svea Hovrätt — Sverige)

(Sag C-288/08) (1)

(Præjudiciel forelæggelse - direktiv 93/42/EØF - medicinsk udstyr - forbud mod udførsel af kviksølvholdigt amalgam til tandfyldninger forsynet med EF-overensstemmelsesmærkning - sundheds- og miljøbeskyttelse)

2010/C 24/12

Processprog: svensk

Den forelæggende ret

Svea Hovrätt

Parter i hovedsagen

Sagsøger: Kemikalieinspektionen

Sagsøgt: Nordiska Dental AB

Sagens genstand

Anmodning om præjudiciel afgørelse — Svea hovrätt — fortolkning af artikel 29 EF og 30 EF samt artikel 4, stk. 1, i Rådets direktiv 93/42/EØF af 14. juni 1993 om medicinske anordninger (EFT L 169, s. 1) — national lovgivning, der forbyder udførsel af tandfyldningsamalgam, som indeholder kviksølv

Konklusion

Artikel 4, stk. 1, i Rådets direktiv 93/42/EØF af 14. juni 1993 om medicinsk udstyr, som ændret ved Europa-Parlamentets og Rådets forordning (EF) nr. 1882/2003 af 29. september 2003, skal fortolkes således, at bestemmelsen er til hinder for en medlemsstats lovgivning som den, der er omhandlet i hovedsagen, der af miljø- og sundhedsbeskyttelseshensyn fastsætter et forbud mod erhvervsmæssig udførsel af kviksølvholdigt amalgam til tandfyldninger, der er forsynet med den i direktivets artikel 17 omhandlede EF-mærkning.

(1) EUT C 209 af 15.8.2008.
1)

Artikel 73 i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, som ændret og ajourført ved Rådets forordning (EF) nr. 118/97 af 2. december 1996, skal fortolkes således, at en fraskilt person, der oppebar børnetilskud fra den kompetente institution i den medlemsstat, hvor hun boede, og hvor hendes tidligere ægtefælle fortsat bor og arbejder, bevarer retten til disse tilskud til sit barn, forudsat at barnet anerkendes som »familiemedlem« til den tidligere ægtefælle i den forstand, hvori udtrykket er anvendt i forordningens artikel 1, litra f), nr. i), selv om hun forlader denne stat for at bosætte sig sammen med sit barn i en anden medlemsstat, hvor hun ikke arbejder, og selv om nævnte tidligere ægtefælle ville kunne oppebære de pågældende tilskud i dennes bopælsmedlemsstat.
1)

Den Franske Republik har tilsidesat sine forpligtelser i henhold til artikel 2 og 28 i Europa-Parlamentets og Rådets direktiv 2004/18/EF af 31. marts 2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter, idet den har vedtaget og opretholdt artikel 73 og 74-IV i lov om offentlige aftaler, vedtaget ved lovdekret nr. 2006-975 af 1. august 2006, i det omfang disse bestemmelser fastsætter en fremgangsmåde for definitionsaftaler, som giver en ordregivende myndighed mulighed for at tildele en udførelsesaftale (for tjenesteydelser, indkøb eller arbejder) til en blandt indehaverne af de oprindelige definitionsaftaler ved et udbud, der er begrænset til disse indehavere.
DA Den Europæiske Unions Tidende C 11/5

Domstolens dom (Fjerde Afdeling) af 12. november 2009 — Le Carbone-Lorraine SA mod Kommissionen for De Europæiske Fællesskaber

(Sag C-554/08 P) (1)

(Appel - konkurrence - karteller - artikel 81 EF og EØS-aftalens artikel 53 - markedet for elektriske og mekaniske kulstof- og grafitprodukter - artikel 15, stk. 2, i forordning nr. 17 - fastsættelse af bødens størrelse - overtrædelsens grovhed - samarbejde under den administrative procedure - princippet om straffens personalitet - ligebehandling - proportionalitetsprincippet)

2010/C 11/08

Processprog: fransk

Parter

Appellant: Le Carbone-Lorraine SA (ved avocats A. Winckler og H. Kanellopoulos)

Den anden part i appelsagen: Kommissionen for De Europæiske Fællesskaber (ved F. Castillo de la Torre og E. Gippini Fournier, som befuldmægtigede)

Sagens genstand

Appel af dom afsagt af Retten i Første Instans (Femte Afdeling) den 8. oktober 2008 i sag T-73/04, Carbone-Lorraine mod Kommissionen, hvorved Retten forkastede appellantens søgsmål om annullation af Kommissionens beslutning 2004/420/EF af 3. december 2003 — om en procedure i henhold til EF-traktatens artikel 81 og EØS-aftalens artikel 53 vedrørende et kartel på markedet for elektriske og mekaniske kulstof- og grafitprodukter — eller subsidiært annullation eller nedsættelse af den bøde, der blev pålagt appellanten — tilsidesættelse af princippet om straffens personalitet — beregning af den pålagte bødes størrelse — tæt og vedholdende samarbejde under den administrative procedure — proportionalitets- og ligebehandlingsprincipperne

Konklusion

1) Appellen forkastes.

2) Le Carbone-Lorraine SA betaler sagens omkostninger.

(1) EUT C 44 af 21.2.2009.
DA Den Europæiske Unions Tidende C 11/5

Domstolens dom (Sjette Afdeling) af 12. november 2009 — Kommissionen for De Europæiske Fællesskaber mod Det Forenede Kongerige Storbritannien og Nordirland

(Sag C-495/08) (1)

(Traktatbrud - direktiv 85/337/EØF - vurdering af visse projekters indvirkning på miljøet - forpligtelse til at begrunde en afgørelse om ikke at vurdere et projekt)

2010/C 11/07

Processprog: engelsk

Parter

Sagsøger: Kommissionen for De Europæiske Fællesskaber (ved P. Oliver og J.-B. Laignelot, som befuldmægtigede)

Sagsøgt: Det Forenede Kongerige Storbritannien og Nordirland (ved L. Seeboruth og H. Walker, som befuldmægtigede, og barrister J. Maurici)

Sagens genstand

Traktatbrud — tilsidesættelse af Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet (EFT L 175, s. 40) — forpligtelse til at begrunde en afgørelse om ikke at vurdere et projekt

Konklusion

1) Det Forenede Kongerige Storbritannien og Nordirland har tilsidesat sine forpligtelser i henhold til Rådets direktiv 85/337/EØF om vurdering af visse offentlige og private projekters indvirkning på miljøet, som ændret ved Rådets direktiv 97/11/EF af 3. marts 1997, da det ikke har underlagt ansøgninger om mineralske planlægningstilladelser (»Review of Mineral Planning«), indgivet i Wales før den 15. november 2000, kravene i direktivets artikel 2, stk. 1, og artikel 4, stk. 2.

2) Det Forenede Kongerige Storbritannien og Nordirland betaler sagens omkostninger.

(1) EUT C 32 af 7.2.2009.
1)

Artikel 4, stk. 1, i Europa-Parlamentets og Rådets direktiv 2002/19/EF af 7. marts 2002 om adgang til og samtrafik mellem elektroniske kommunikationsnet og tilhørende faciliteter (adgangsdirektivet), sammenholdt med dels betragtning 5, 6, 8 og 19 til direktivet, dels direktivets artikel 5 og 8, er til hinder for en national lovgivning, såsom kommunikationsmarkedsloven (Viestintämarkkinalaki) af 23. maj 2003, idet denne ikke begrænser muligheden for at påberåbe sig forpligtelsen til at forhandle om samtrafik til kun at omfatte udbydere af offentlige kommunikationsnet. Det tilkommer den forelæggende ret at fastslå, om de i hovedsagen omhandlede erhvervsdrivende, henset til deres status og karakter, kan kvalificeres som udbydere af offentlige kommunikationsnet.
DA Den Europæiske Unions Tidende C 11/4

Domstolens dom (Fjerde Afdeling Afdeling) af 12. november 2009 — Christian Grimme mod Deutsche Angestellten-Krankenkasse (anmodning om præjudiciel afgørelse fra Bundessozialgericht — Tyskland)

(Sag C-351/08) (1)

(Fri bevægelighed for personer - medlem af bestyrelsen i et aktieselskab efter schweizisk ret og direktør i Tyskland for en filial af dette - pligt til at lade sig forsikre i den tyske pensionsforsikring - fritagelse fra denne pligt for medlemmer af direktionen i aktieselskaber efter tysk ret)

2010/C 11/05

Processprog: tysk

Den forelæggende ret

Bindessozialgericht

Parter i hovedsagen

Sagsøger: Christian Grimme

Sagsøgt: Deutsche Angestellten-Krankenkasse

Procesdeltagere: Deutsche Rentenversicherung Bund, Bundesagentur für Arbeit og BGl Bertil Grimme AG Insurance Brokers

Sagens genstand

Anmodning om præjudiciel afgørelse — Bundessozialgericht — fortolkning af artikel 1, 5, 7 og 16 i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, samt artikel 12, 17, 18 og 19 i bilag I til denne aftale (EFT 2002 L 114, s. 6) — national lovgivning, som pålægger en person, der er medlem af bestyrelsen for et aktieselskab efter schweizisk ret, og som leder dette selskabs filial i Tyskland, en pligt til at lade sig forsikre i den tyske pensionsforsikringsordning, hvorimod bestyrelsesmedlemmer i et aktieselskab efter tysk ret er fritaget for denne pligt

Konklusion

Bestemmelserne i aftalen mellem Det Europæiske Fællesskab og dets medlemsstater på den ene side og Det Schweiziske Forbund på den anden side om fri bevægelighed for personer, undertegnet i Luxembourg den 21. juni 1999, herunder især artikel 1, 5, 7 og 16 samt artikel 12 og 17-19 i bilag I, er ikke til hinder for en medlemsstats regler, der forpligter en person, som er statsborger i denne medlemsstat og ansat på dens område, til at lade sig forsikre i denne medlemsstats pensionsforsikring, selv om personen er medlem af bestyrelsen i et schweizisk aktieselskab, og selv om medlemmer af direktionen i aktieselskaber etableret efter reglerne i den pågældende medlemsstat ikke er forpligtede til at lade sig forsikre i nævnte pensionsforsikring.

(1) EUT C 272 af 25.10.2008.
DA Den Europæiske Unions Tidende C 11/4

Domstolens dom (Sjette Afdeling) af 12. november 2009 — Elektrownia Pątnów II sp. z o.o mod Dyrektor Izby Skarbowej w Poznaniu (anmodning om præjudiciel afgørelse fra Naczelny Sąd Administracyjny — Republikken Polen)

(Sag C-441/08) (1)

(Kapitaltilførselsafgifter - lån optaget af et kapitalselskab før en medlemsstats tiltrædelse af Den Europæiske Union - pålæggelse af kapitaltilførselsafgift i henhold til national lovgivning - konvertering af lån til kapitalandele efter medlemsstatens tiltrædelse af Den Europæiske Union - kapitaltilførselsafgift på en sådan kapitalforhøjelse - umiddelbar anvendelse af nye bestemmelser)

2010/C 11/06

Processprog: polsk

Den forelæggende ret

Naczelny Sąd Administracyjny

Parter i hovedsagen

Sagsøger: Elektrownia Pątnów II sp. z o.o

Sagsøgt: Dyrektor Izby Skarbowej w Poznaniu

Sagens genstand

Anmodning om præjudiciel afgørelse — Naczelny Sąd Administracyjny — fortolkning af artikel 4, stk. 1, litra c), artikel 5, stk. 3, andet led, og artikel 10, i Rådets direktiv 69/335/EØF af 17. juli 1969 om kapitaltilførselsafgifter (EFT 1969 II, s. 405) — lån optaget af et kapitalselskab og underlagt kapitaltilførselsafgift i henhold til den nationale lovgivning før medlemsstatens tiltrædelse af Den Europæiske Union — opkrævning af kapitaltilførselsafgift af kapitaludvidelsen i forbindelse med konvertering af lånet til selskabsandele efter medlemsstatens tiltrædelse af Den Europæiske Union

Konklusion

Artikel 5, stk. 3, andet led, i Rådets direktiv 69/335/EØF af 17. juli 1969 om kapitaltilførselsafgifter, som ændret ved akten vedrørende vilkårene for Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse og tilpasningerne af de traktater, der danner grundlag for Den Europæiske Union, kræver, at der ved fastlæggelse af beregningsgrundlaget for kapitaltilførselsafgift på et selskabs kapitalforhøjelse, efter Republikken Polens tiltrædelse af Den Europæiske Union, ved konvertering af lån optaget af dette selskab før denne tiltrædelse til kapitalandele, skal tages hensyn til tidligere afgiftspålæggelser af disse lån på grundlag af den da gældende nationale lovgivning.

(1) EUT C 327 af 20.12.2008.
DA Den Europæiske Unions Tidende C 11/6

Domstolens dom (Fjerde Afdeling) af 12. november 2009 — SGL Carbon AG mod Kommissionen for De Europæiske Fællesskaber

(Sag C-564/08 P) (1)

(Appel - konkurrence - aftaler - artikel 81 EF og EØS-aftalens artikel 53 - markedet for elektriske og mekaniske kulstof- og grafitprodukter - artikel 15, stk. 2, i forordning nr. 17 - retningslinjer for bødeberegningen - omsætning og relevante markedsandele - bundet forbrug - ligebehandlingsprincippet - proportionalitetsprincippet)

2010/C 11/09

Processprog: tysk

Parter

Appellant: SGL Carbon AG (ved Rechtsanwalt M. Klusmann)

Den anden part i appelsagen: Kommissionen for De Europæiske Fællesskaber (ved F. Castillo de la Torre og W. Mölls, som befuldmægtigede)

Sagens genstand

Appel af dom afsagt den 8. oktober 2008 af Retten i Første Instans (Femte Afdeling) i sag T-68/04, SGL Carbon mod Kommissionen, hvorved Retten frifandt Kommissionen for en påstand om annullation af Kommissionens beslutning 2004/420/EF af 3. december 2003 om en procedure efter EF-traktatens artikel 81 og EØS-aftalens artikel 53 vedrørende et kartel på markedet for elektriske og mekaniske kulstof- og grafitprodukter, og subsidiært om nedsættelse af den bøde, sagsøgeren er blevet pålagt — manglende hensyntagen til sagsøgerens anbringende vedrørende medregningen af værdien af det bundne forbrug i de berørte virksomheders omsætning og markedsandele, idet Retten anså dette for et nyt anbringende, som ikke kunne antages til realitetsbehandling. Tilsidesættelse af proportionalitetsprincippet og ligebehandlingsprincippet.

Konklusion

1) Appellen forkastes.

2) SGL Carbon AG betaler appelsagens omkostninger.

(1) EUT C 69 af 21.3.2009.
1)

Princippet om forbud mod forskelsbehandling på grundlag af nationalitet inden for Euratom-traktatens anvendelsesområde er til hinder for anvendelsen af en medlemsstats lovgivning, såsom den i hovedsagen omhandlede, ifølge hvilken en virksomhed, der har de nødvendige administrative godkendelser for at drive et atomkraftværk beliggende på en anden medlemsstats område, kan være genstand for et retligt negatorisk søgsmål med påstand om ophør med skadevirkninger eller risiko for skadevirkninger på naboejendommene, som hidrører fra dette anlæg, hvorimod virksomheder, der har et industrianlæg beliggende i den medlemsstat, som er domstolslandet, og der har opnået en administrativ godkendelse, ikke kan være genstand for et sådant søgsmål og kun kan udsættes for et søgsmål med påstand om erstatning for de lidte skader på naboejendommen.
DA Den Europæiske Unions Tidende C 312/8

Domstolens dom (Fjerde Afdeling) af 29. oktober 2009 — Kommissionen for De Europæiske Fællesskaber mod Kongeriget Sverige

(Sag C-274/08) (1)

(Traktatbrud - direktiv 2003/54/EF - artikel 15, stk. 2 - artikel 23, stk. 2 - det indre marked for elektricitet - forudgående godkendelse af de metoder, der anvendes til at beregne eller fastsætte betingelser og vilkår for tilslutning og adgang til nationale net, herunder transmissions- og distributionstariffer - national regulerende myndighed)

2009/C 312/12

Processprog: svensk

Parter

Sagsøger: Kommissionen for De Europæiske Fællesskaber (ved B. Schima og P. Dejmek, som befuldmægtigede)

Sagsøgt: Kongeriget Sverige (ved A. Falk, som befuldmægtiget)

Sagens genstand

Traktatbrud — tilsidesættelse af artikel 15, stk. 2, litra b) og c), og artikel 23, stk. 2, litra a), i Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet og om ophævelse af direktiv 96/92/EF (EFT L 176, s. 37) — erklæringer vedrørende nedluknings- og affaldsforvaltningsaktiviteter– manglende sikring af den krævede funktionelle adskillelse mellem distributions- og produktionsinteresser i et vertikalt integreret selskab — tilsynsmyndighederne ikke pålagt at fastsætte eller godkende de metoder, der anvendes for at beregne eller fastsætte betingelserne for tilslutning eller adgang til nationale net

Konklusion

1) Kongeriget Sverige har tilsidesat sine forpligtelser i henhold til Europa-Parlamentets og Rådets direktiv 2003/54/EF af 26. juni 2003 om fælles regler for det indre marked for elektricitet og om ophævelse af direktiv 96/92/EF, — idet det ikke har truffet passende foranstaltninger med henblik på at sikre krav om funktionel adskillelse mellem distributions- og produktionsinteresser i et vertikalt integreret selskab i henhold til direktivets artikel 15, stk. 2, litra b) og c), og — idet det ikke har givet de regulerende myndigheder ansvaret for at fastsætte eller, forud for deres ikrafttræden, at godkende i det mindste de metoder, der anvendes til at beregne eller fastsætte betingelser og vilkår for adgang til nationale net, herunder transmissions- og distributionstariffer i henhold til direktivets artikel 23, stk. 2, litra a).

2) Kongeriget Sverige betaler sagens omkostninger.

(1) EUT C 236 af 13.9.2008.